ایران نینگ خوزستان ولایتی گه باغلیق آبادان شهریده 23- می کونی قوله گن 10 قَوَتلی بنا ده هلاک بولگن لر سانی 41 نفر گه ییتدی.
ایران دولت تلویزیونی گه کوره, آبادان والیسی احسان عباسپور, قوریلیش ایش لری دوام ایتیاتگن 10 قوتلی بنا نینگ قوله شی عاقبتیده حیاتی نی یوقاتگن کیشی لر نینگ سانی حقیده معلومات بیردی.
عباسپور, "ینه 3 جسد تاپیلدی. شونده ی قیلیب هلاک بولگن لر سانی 41 نفر گه ییتدی" دییه قید ایتدی.
جاری ییلده 23- می کونی آبادان شهریده 10 قوتلی بیر بنا قوله گن ایدی.  اوشبو حادثه آرتیدن باشله تیلگن تیرگاو دایره سیده آبادان شهرداری حسین حمیدپور بیلن آلدینگی شهردار داخل 13 کیشی نینگ قولگه آلینگن لیگی بیلدیریلگن ایدی.
اوتگن هفته ده آبادان ساغلیق نی سقلش عالی بیلیم یورتی تامانیدن بیریلگن یازمه بیاناتده, قوله گن بنا نینگ تگیده 38 کیشی نینگ موجود ایکن لیگی نینگ تخمین ایتیلیاتگن لیگی معلوم قیلینگن ایدی.
حادثه پایتخت تاشکینت ده یوزبیرگن
